Իսկ 19-րդ դարում էժանագին անիլային ներկերի հայտնաբերումից հետո այլեւս ոչ ոք չմտածեց հայկական ներկը մոռացումից փրկելու մասին: Մարդկությունն ավելի դյուրին ճանապարհ ընտրեց, միաժամանակ սինթետիկ ներկերի կիրառման ընթացքում պարզ դարձավ, որ դրանք լույսի հանդեպ կայունությամբ զգալիորեն զիջում են բնականին եւ, բացի դրանից, միշտ չէ, որ անվնաս են մարդու օրգանիզմի համար: